Publication: Magyar Közlöny
Issue: MK-1998-44 (Year: 1998, Number: 44)
Era: 1990-2004
Section: 
Paragraph Index: 3

2. § Az Egyezmény magyar nyelvű szövege a következő: „Egyezmény a Magyar Köztársaság Kormánya és a Horvát Köztársaság Kormánya között a Magyar Köztársaságban és a Horvát Köztársaságban kiállított, iskolai végzettségeket, felsőfokú tanulmányokat tanúsító bizonyítványok és oklevelek/fokozatok elismeréséről A Magyar Köztársaság Kormánya és a Horvát Köztársaság Kormánya (a továbbiakban: Szerződő Felek) — a két ország baráti viszonyára való tekintettel, — a két ország oktatási és tudományos együttműködésének kibővítése érdekében, — a kultúra és művelődés területére kiterjedő együttműködés erősítésének szándékával, — a Magyar Köztársaság Kormánya és a Horvát Köztársaság Kormánya között létrejött, Zágrábban, 1994. március 16-án aláírt Kulturális, oktatási és tudományos együttműködésről szóló egyezmény 6. Cikke értelmében, — az 1997. április 11-i Lisszaboni Ekvivalencia Egyezmény szellemében, továbbá — tekintettel az Európa Tanács és az UNESCO tagállamainak a hallgatók és egyetemi oktatók nemzetközi cseréjének harmonizációjában elért sikerére, az alábbiakban állapodtak meg:

Source: https://magyarkozlony.hu/hivatalos-lapok/59acd5c40abdb14e98978a4352e6a33475747d4a/dokumentumok/13a8437aa9f3dfeda1cbc1333ade06256942c2fe/letoltes